Kazimieras Jakutis

Kazimieras Jakutis (g. 1960 m. rugpjūčio 21 d. Kalviškiuose, Ignalinos r.) – Lietuvos bardas, dainų autorius ir atlikėjas, kultūros veikėjas, verslininkas, „Lono“ įmonių grupės įkūrėjas ir savininkas. Kazimieras nuo 14 metų groja gitara ir dainuoja, nuo 18 metų kuria ir atlieka autorines dainas savo ir lietuvių poetų eilėmis, koncertuoja Lietuvos miestuose ir kaimuose, koncertinėje veikloje dar žinomas kaip dainuojamosios poezijos atlikėjas pseudonimu Pagulbis.

Biografija 

Kazimieras Jakutis gimė Kalviškiuose, Ignalinos r.. 1967–1971 m. mokėsi Gerkonių pradinėje mokykloje, 1971–1978 m. – Dūkšto vidurinėje mokykloje. 1978–1983 m. studijavo Lietuvos žemės ūkio akademijoje, kur įgijo inžinieriaus hidrotechniko išsilavinimą.

1983–2009 m. Kazimieras Jakutis gyveno ir dirbo Jonavoje, kur įsteigė individualią įmonę „Lonas“, vėliau tapusią „Lono“ įmonių grupe.

Nuo 2005 m. Kazimieras Jakutis daug laiko skiria meninei kūrybai bei koncertinei veiklai ir renginių organizavimui.

2005 m. Kazimieras Jakutis įdiegė muzikos ir poezijos sambūrių – „poezijos atlaidų“ tradiciją savo sodyboje Pagulbio kaime (Molėtų r.). „Pagulbio poezijos atlaidai“ buvo organizuojami 10 metų. 2014 m. įvyko paskutiniai jubiliejiniai „Pagulbio poezijos atlaidai“. Apie šiuos „atlaidus“ yra nemažai straipsnių regiono ir respublikinėje spaudoje, internetiniuose tinklapiuose . Pagulbio sodyboje taip pat organizuojamos pavasario ir rudens šventės, Advento vakaronės.

2011 m. Kazimieras Jakutis įkūrė muzikos grupę. Nuo 2015 m. grupėje koncertavo Vaidas Indrašius (klavišiniai), Gediminas Legas (būgnai), Edvardas Rogoža (elektrinė gitara), Mantas Pilvelis (saksofonas), Bernardas Prušinskas (bosinė gitara), Monika Švilpaitė (klavišiniai, vokalas), Aurimas Driukas (elektrinė gitara, vokalas), Kazimieras Jakutis (vokalas, akustinė gitara, lūpinė armonikėlė).

Šeima 

Žmona – Birutė Bradauskaitė – Jakutienė. Vaikai – Adas Jakutis, Liudas Jakutis, Domas Jakutis, Saulius Jakutis.

Diskografija

Albumai

DVD

Bibliografija 
 Poezijos rinkinys „Apeiginė liepa“ (2006 m.)
 Novelių ir eilėraščių proza rinkinį „Stapukioko daina“ (2017 m.)

Koncertiniai turai 

 „Aukštaitijos dangui“ (2019 m. spalis – gruodis)
 Koncertai su grupe Pagulbyje, Panevėžyje, Vilniuje, Alytuje, Jonavoje, Kaune, Utenoje, Anykščiuose.

 Akustiniai koncertai (2018 m. spalis – gruodis):
 Koncertai Pagulbyje, Panevėžyje, Vilniuje, Alytuje, Jonavoje, Kaune, Utenoje, Anykščiuose.

 „Stapukioko daina“ (2017 m. spalis – gruodis):
 Koncertai su grupe Vilniuje, Kaune, Šiauliuose, Klaipėdoje, Raseiniuose ir Anykščiuose.

 „Gegužraibės“ (2016 m. spalis – gruodis):
 Koncertai su grupe Molėtuose, Jonavoje, Kėdainiuose, Šiauliuose, Rokiškyje, Panevėžyje, Visagine, Raseiniuose, Marijampolėje, Vilniuje, Kaune, Anykščiuose, Utenoje.
 „Rytmečiai“ (2020 m. spalis – gruodis)
 Koncertai su grupe Pagulbyje, Anykščiuose, Jonavoje, Vilniuje, Birštone, Šiauliuose, Panevėžyje, Rokiškyje, Joniškyje ir Kaune.

Pripažinimas 

 2020 m. – Už etnokultūros puoselėjimą, išskirtinį dėmesį Aukštaitijos kaimo aplinkos autentikai ir jos atkūrimą kaimo turizmo sodyboje „Pagulbis“ – Molėtų rajono savivaldybės apdovanojimas „Metų šviesulys 2020“.
2008 m. – Už indėlį į Utenos apskrities kultūros plėtrą – Utenos apskrities viršininko padėka.
2005 m. – Už nuopelnus Lietuvos ūkio gerovei Kazimieras Jakutis apdovanotas Lietuvos prekybos, pramonės ir amatų rūmų „Darbo žvaigžde“.
 Projekto  „Yra šalis…“ laureatas „Dešimt+“ asmenybių verslininkų kategorijoje.

Šaltiniai

Nuorodos 
 Kazimiero Jakučio dainų įrašai platformoje „Spotify“
 Kazimiero Jakučio dainų įrašai platformoje „Pakartot“
 Akimirkos iš 10-ųjų Pagulbio poezijos atlaidų
 Kazimiero Jakučio Facebook’o puslapis
  

Lietuvos verslininkai
Lietuvos bardai
Lietuvos dainų autoriai